smcproject/ml-wiki-sentences huggingface dataset:
ശാസ്ത്രീയമായ വികസനത്തിനും മാനവികതയ്ക്കും വിദ്യാർത്ഥികളുടെ ക്ഷേമത്തിനും വേണ്ടിയുള്ള സംഭാവനകളെ അംഗീകരിച്ചുകൊണ്ട് തമിഴ് നാട് സർക്കാർ നല്കുന്ന പുരസ്കാരമാണ് ഡോ. എ.പി.ജെ. അബ്ദുൾ കലാം പുരസ്കാരം .
അവാർഡുകളുടെ പട്ടിക 2015 – N. Valarmathi , scientist of the Indian Space Research Organisation , contributed to India's first home-developed radar imaging satellite RISAT-1 .
2016 – P. Shanmugam, Central Leather Research Institute's Principal Scientist, contributed services in the Higher Education Department of Tamil Nadu.
2017 – S. P. Thyagarajan, an eminent scientist, academic and Former Vice Chancellor of University of Madras.
2018 - K Senthil Kumar (Director of Centre for Aerospace Research, Anna University), S Thamaraiselvi, C. U. Hari and A Mohammed Rasheed, contributed to avionics and research on UAV.
ചെങ്കടൽ സർവ്വകലാശാല
സുഡാനിലെ തുറമുഖ നഗരമായ പോർട്ട് സുഡാനിലുള്ള ഒരു പൊതു സർവകലാശാലയാണ് ചെങ്കടൽ സർവ്വകലാശാല ( അറബി : جامعة البحر الأحمر ‬ , Jām'ah al-Baḥr al-aḥmar ).
1994-ലാണ് ഇത് സ്ഥാപിതമാകുന്നത് .
ചെങ്കണ്ണി തിത്തിരി ഇംഗ്ലീഷ് വിലാസം https://ml.wikipedia.org/wiki/Red_wattled_Lapwing
വയലേലകളിലും മറ്റും കണ്ടു വരുന്ന മണൽക്കോഴി അല്ലെങ്കിൽ തിത്തിരിപ്പക്ഷി വർഗ്ഗത്തിൽപ്പെട്ട ഒരു ചെറിയ പക്ഷിയാണ് ചെങ്കണ്ണി തിത്തരി (ചോരക്കണ്ണി തിത്തരി).
ഇംഗ്ലീഷ്; Red-wattled Lapwing.
ശാസ്ത്രീയ നാമം വനേല്ലുസ് ഇൻഡികസ്(Vanellus indicus).
സംസ്കൃതനാമം: ഉത്പദശയൻ.
അസം , മ്യാന്മർ ] എന്നിവിടങ്ങൾക്കു പുറമേ ഇന്ത്യാ ഉപഭൂഖണ്ഡത്തിന്റെ പലഭാഗങ്ങളിലും കാണപ്പെടുന്നു.
ശരീരഘടന Red Wattled Lapwing 01 Call of Red-wattled Lapwing Vanellus indicus aigneri
ഇവയുടെ ലിംഗഭേദം എളുപ്പം മനസ്സിലാവില്ല; ആൺ പെൺ പക്ഷികൾ കാഴ്ചയിൽ ഒരേപോലെയിരിക്കും.
തല, കഴുത്ത്, താടി, തൊണ്ട, മാറിടം എന്നീ ഭാഗങ്ങൾക്ക് നല്ല കറുപ്പു നിറവും പുറവും ചിറകുകളും മങ്ങിയ പിത്തള നിറവും വാലിനും മുതുകിനും മധ്യേയുള്ള ഭാഗത്തിന് വെള്ളനിറവുമാണ്.
പക്ഷിയുടെ കൺഭാഗത്തുനിന്നു തുടങ്ങി കഴുത്തിന്റെ പാർശ്വഭാഗത്തുകൂടി അടിവശത്തെ വെളളയിൽ എത്തിച്ചേരുന്ന ഒരു വെളളപ്പട്ടയുണ്ട്.
118-123.5 മില്ലിമീറ്റർ നീളവും ചതുരാകൃതിയുമുള്ള വാലിന് കുറുകെ വീതിയുള്ള കറുത്ത പട്ട കാണാം.
കണ്ണുകൾക്കും, കൊക്കിനും അവയ്ക്കിടയിലുള്ള ചർമത്തിനും ഉച്ചിപ്പൂവിനും ചുവപ്പുനിറമായതിനാൽ ചെങ്കണ്ണി തിത്തിരിയുടെ മുഖം കുങ്കുമം പൂശിയതുപോലെ തോന്നിക്കും.
പക്ഷി ചിറകുവിടർത്തുമ്പോൾ കറുത്ത തൂവലുകളിലെ വെള്ളപ്പട്ട വ്യക്തമായി കാണാൻ കഴിയും.
കാലിന് പച്ചകലർന്ന മഞ്ഞനിറമാണ്; നഖങ്ങൾക്ക് കറുപ്പുനിറവും.
കാലിൽ വളരെച്ചെറിയൊരു പിൻവിരലുമുണ്ട്.
ഇതിന്റെ കണ്ണുകൾക്കല്ല മറിച്ച് പുരികത്തിനാണ്‌ ചുവന്ന നിറം
പുരികങ്ങൾ ചുവന്ന നിറത്തിലുള്ളതും നെറ്റിയിലേക്ക് വ്യാപിച്ചിരിക്കുന്നവയുമാണ്‌.
മേൽക്കൊക്കിൽ ഒരു വിടവു കണക്കെയാണ്‌ നാസാദ്വാരം.
ഇവ തറയിൽ തന്നെയാണ് ജീവിക്കുന്നത്.
മരത്തിൽ ഇരിക്കുവാനുള്ള കഴിവില്ല.
നിശ്ചലരായി ശത്രുക്കളുടെ കണ്ണിൽ നിന്ന് അകന്ന് കഴിയുന്ന ഇവയ്ക്ക് മനുഷ്യനെ അത്ര ഭയമില്ല.
വളരെ വേഗതയോടെ പറക്കാൻ കഴിവുള്ള ഇവ വേഗത്തിൽ ഓടാനും കഴിവ് പ്രദർശിപ്പിക്കാറുണ്ട്.
ആവാസരീതി
ജലാശയങ്ങൾക്കടുത്തുളള പാറക്കെട്ടുകൾ, തുറസ്സായ പ്രദേശങ്ങൾ, വയലുകൾ തുടങ്ങിയവയാണ് ചെങ്കണ്ണിയുടെ വാസകേന്ദ്രങ്ങൾ.
ചെങ്കണ്ണികൾ ഒറ്റയായോ ഇണകളായോ അഞ്ചും ആറും ഉളള ചെറുകൂട്ടങ്ങളായോ ആണ് കാണപ്പെടാറുളളത്.
ഭാരതത്തിൽ രാജസ്ഥാനും, കാഷ്മീരും, ഹിമാലയ പർവ്വതവും ഒഴികെ എല്ലാ പ്രദേശങ്ങളിലും കണ്ടുവരുന്നു.
ഉൾകാടുകളിൽ അപൂർവ്വം.
2000 മീറ്റർ ഉയരത്തിൽ വരെ കാണാം സ്വഭാവം
സാധാരണ പകൽ സമയത്താണ് ഇരതേടുന്നത്.
നിലാവുള്ള രാത്രിയിലും ഇവ ഇരതേടാനിറങ്ങാറുണ്ട്.
ചെങ്കണ്ണിയുടെ കിക്ക്-കിക്ക്-ടിറ്റി-റ്റൂയി-ടിറ്റിട്ടൂയി എന്ന ഉച്ചത്തിലുളള ശബ്ദം പക്ഷിയെ എളുപ്പത്തിൽ തിരിച്ചറിയുന്നതിനു സഹായിക്കുന്നു.
ശത്രുജീവികളെ, പ്രത്യേകിച്ച് മനുഷ്യരെ കാണുമ്പോൾ ഇവ ഈ ശബ്ദം ഉറക്കെ പല പ്രാവശ്യം പുറപ്പെടുവിക്കുന്നു.
ഈ മുന്നറിയിപ്പു ശബ്ദം ഇത്തരം പക്ഷികൾക്കു മാത്രമല്ല, മറ്റു പല ജന്തുക്കൾക്കും പലപ്പോഴും ശത്രുക്കളിൽ നിന്നു രക്ഷപ്പെടാനുളള വഴികാട്ടിയായിത്തീരാറുണ്ട്.
അതിനാൽ ഇവയ്ക്ക് ആൾകാട്ടി എന്നും പേരുണ്ട്.
രാജസ്ഥാനിലും മറ്റും കൃഷിക്കാർ കാലാവസ്ഥയുടെ പ്രവചനത്തിന് ഇവയുടെ കൂടു കൂട്ടുന്ന രീതി ഉപയോഗപ്പെടുത്താറുണ്ടത്രെ...
കാ‍ലാവസ്ഥാവ്യതിയാ‍നം മുൻ‌കൂട്ടി അറിയാവുന്ന ഇവ കൂടുകൂട്ടുന്ന സ്ഥലത്തിന്റെ പ്രത്യേകതയാണ് കർഷകർക്ക് കാലാവസ്ഥാ പ്രവചനത്തിന് സഹായിക്കുന്നത്  താഴ്ന്ന സ്ഥലങ്ങളിൽ ഇവ കൂടുകൂട്ടുകയാണെങ്കിൽ മഴകുറവായിരിക്കുമെന്നും ഉയർന്ന ഇടങ്ങളിൽ ഇവ കൂടുകൂട്ടുകയാണെങ്കിൽ വെള്ളപ്പൊക്കത്തിന് സാദ്ധ്യത ഉണ്ടെന്നും കർഷകർ അനുമാനിക്കുന്നു.
തിത്തിരികൾ തറയിലും മണ്ണിലുമുള്ള കീടങ്ങളേയും പുഴുക്കളേയും കൃമികളേയുമാൺ ഭക്ഷിക്കുക.
അല്പദൂരം ഓടി പെട്ടെന്ന് മണ്ണിൽ മൂന്നോ നാലോ പ്രാവശ്യം കൊത്തിയശേഷം പക്ഷി തലയുയർത്തി നാലുപാടും നോക്ക്ക്കിയശേഷം വീണ്ടും മറ്റുദിശകളിലേക്ക് ഓടി നീങ്ങും ഇത് ആവർത്തിച്ചുകൊണ്ടേ ഇരിക്കും.
തുറന്ന സ്ഥലത്ത് തറയിൽ, ഉഴുത നിലത്തിൽ, കെട്ടിടങ്ങളുടെ മേല്ക്കൂരയിൽ.
ചെറിയ ഉരുളൻ കല്ലുകൾ കൊണ്ടു നിർമ്മിക്കുന്ന കുഴിഞ്ഞ കൂട്.
ഇണകൾ രണ്ടും കൂഞ്ഞുങ്ങളെ സംരക്ഷിക്കും.
കൂടിനടുത്ത് എത്തുന്നവരുടെ ശ്രദ്ധ തിരിക്കാൻ ഇണകൾ ചിറകൊടിഞ്ഞതായി നടിക്കും.
ശത്രുക്കൾ പക്ഷികളുടെ അടുത്തെത്തുമ്പോൾ പക്ഷികൾ പറന്നകലും.
നിലാവുള്ള രാത്രികളിൽ( വയലുകളിൽ മുഖ്യമായും) ഇവ ശബ്ദമുണ്ടാക്കി പറന്നു നടക്കും കേരളത്തിൽ
കേരളത്തിലെ സ്ഥിരതാമസക്കാരനാണെങ്കിലും ഈ വർഗ്ഗത്തിലെ മറ്റു ചില പക്ഷികൾ ദേശാടനക്കാരാണ്.
ടിറ്റിട്ടൂയി (Did-ye-do-it) എന്ന് ഉച്ചത്തിൽ ശബ്ദമുണ്ടാക്കുന്ന ഈ പക്ഷികൾ ജലാശയത്തിനടുത്തും വയലുകളിലുമാണ് ഇര തേടുന്നത്.
ആൾക്കാട്ടി എന്നും പേരുണ്ട്.
ലാപ്‍വിങ്ങ് അഥവാ തിത്തരികൾ എന്നറിയപ്പടുന്ന വിഭാഗത്തിൽ കേരളത്തിൽ കാണപ്പെടുന്ന മറ്റൊരു പക്ഷി മഞ്ഞക്കണ്ണി തിത്തരി യാണ് (Yellow Tailed Lapwing).
ചിത്രശാല തിത്തരിയുടെ ചിത്രങ്ങൾ വളർച്ചയെത്താത്ത തിത്തരി ഇതും കാണുക തിത്തിരിപ്പക്ഷി മഞ്ഞക്കണ്ണി തിത്തിരി അവലംബം
ചെങ്കണ്ണൻ തവിടൻ
ഒരു രോമപാദ ചിത്രശലഭമാണ് ‌ചെങ്കണ്ണൻ തവിടൻ ( ഇംഗ്ലീഷ് : The Redeye Bushbrown ).
പര്യായങ്ങൾ ആയ Mycalesis adolphei /Satyrus adolphei/Mycalesis onatas/Heteropsis adolphei  എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക , തമിഴ്‌നാട് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
അവലംബം പുറം കണ്ണികൾ Heteropsis adolphei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്കദളി ഇംഗ്ലീഷ് വിലാസം https://ml.wikipedia.org/wiki/Chenkadali ചെങ്കദളി കുല
ചുവന്ന നിറത്തിലുള്ള വാഴപ്പഴം ഉല്പ്പാദിപ്പിക്കുന്ന ഒരു വാഴയിനമാണ്‌ ചെങ്കദളി .
കേരളത്തിൽ എല്ലയിടത്തും ഈ വാഴയിനം സുലഭമാണെങ്കിലും വാണിജ്യാടിസ്ഥാനത്തിൽ വൻതോതിലുള്ള ചെങ്കദളി തോട്ടങ്ങളുള്ളത് തെക്കൻ കേരളത്തിലാണ് .
കപ്പവാഴ എന്ന പേരിലും ഈ വാഴ അറിയപ്പെടുന്നുണ്ട്.
സംസ്കൃതത്തിൽ രക്തകദളി (रक्तकदली, രക്തകദലീ) എന്നപേരിൽ അറിയപ്പെടുന്നു.
നിരുക്തം
ഈയിനത്തിന്റെ വാഴത്തട, ഇലത്തണ്ട്, ഇലക്കാല്, പഴം എല്ലാം ഇരുണ്ട ചുവപ്പുനിറത്തിലാണ്.
അതുകൊണ്ടുതന്നെയാണ് ഇത് ചെങ്കദളി എന്നറിയപ്പെടുന്നത്.
ചോരക്കദളി, ചോരപൂവൻ, രക്തകദളി, കപ്പവാഴ എന്നെല്ലാം ഇത് വിളിക്കപ്പെടുന്നു.
14 മാസമാണ് ഈ ഇനം വാഴയുടെ ശരാശരി മൂപ്പ്.
കായകൾക്കും വാഴയുടെ മറ്റുഭാഗങ്ങൾക്കും ചുവപ്പു നിറമാണ്.
സാധാരണ വീട്ടുവളപ്പിലാണ് ചെങ്കദളി കൃഷിചെയ്യുന്നതെങ്കിലും നല്ല വിപണിയുള്ളതിനാൽ വാണിജ്യാടിസ്ഥാനത്തിലും കൃഷി ചെയ്യാവുന്ന ഒരിനമാണ്.
തെങ്ങിൻ തോപ്പിൽ കൃഷി ചെയ്യുന്നതിന് അനുയോജ്യമാണ്.
ഇലപ്പുള്ളി രോഗത്തിനെ പ്രതിരോധിക്കാനുള്ള ശേഷിയുണ്ട്.
കുറുനാമ്പ് രോഗം ഇവയിൽ പെട്ടെന്ന് ബാധിക്കുന്നു.
കൊക്കാൻ രോഗവും തടതുരപ്പൻ പുഴുവിന്റേയും ആക്രമണം കണ്ടുവരാറുണ്ട്.
ചെങ്കദളിയിനത്തിൽ പച്ചനിറത്തിലുള്ള കന്നുകളുണ്ടാകാറുണ്ട്.
ഇവ നട്ടാലുണ്ടാകുന്ന വാഴയ്ക്കും കുലയ്ക്കും പച്ച നിറമാണുണ്ടാകുകയെന്നതൊഴിച്ചാൽ മറ്റു മാറ്റങ്ങളൊന്നുമില്ല.
ചെങ്കദളിക്കുല അവലംബം
പഴങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ചെങ്കണ്ണൻ കുട്ടുറുവൻ ഇംഗ്ലീഷ് വിലാസം https://ml.wikipedia.org/wiki/Brown-headed_Barbet
ചെങ്കണ്ണൻ കുട്ടുറുവൻ അഥവാ സിലോൺ കുട്ടുറുവന്റെ ശാസ്ത്രീയ നാമം Psilopogon zeylanicus ഇംഗ്ലീഷിൽ Brown-headed Barbet അല്ലെങ്കില് Large Green Barbet എന്നുമാണ്.
ഏഷ്യയിൽ കണ്ടു വരുന്ന ഒരു ബാർബെറ്റാണ്.
കട്ടിയുള്ള കൊക്കുകളുടെ അരികിലുള്ള മീശകൊണ്ടാണ് ഇവയ്ക്ക് ബാർബെറ്റ് എന്ന പേർ കിട്ടിയത്.
ഈ കുട്ടുറുവൻ ഭാരതത്തിലും ശ്രീലങ്കയിലും കാണപ്പെടുന്നവയും ഇവിടെ തന്നെ മുട്ടയിട്ട് വളരുന്നവയുമാണ്.
വലിപ്പം 27 സെ.
മീറ്ററാൺ.
ചെറിയ കഴുത്തും വലിയ തലയും ചെറിയ വാലുമാണുള്ളത്.
മുതിര്ന്ന  പക്ഷിയ്ക്ക് വരകളുള്ള തവിട്ടു തലയും കഴുത്തും മാറിടവുമാണുള്ളത്.
ബാക്കി മുഴുവൻ ഭാഗങ്ങളും പച്ച നിറവും .
ചുവന്ന കട്ടിയുള്ള കൊക്കുകളാണുള്ളത്.
പൂവനും പിടയ്ക്കും ഒരേ രൂപമാണുള്ളത്.
പഴങ്ങളും പ്രാണികളുമാണ് ഭക്ഷണം.
കൃഷിചെയ്യുന്ന പഴങ്ങളായ മാമ്പഴം , പഴുത്ത ചക്ക , പപ്പായ , വാഴപ്പഴം തുടങ്ങിയവയും ഇവയുടെ ആഹാരത്തിൽ ഉൾപ്പെടുന്നു.
മരപ്പൊത്തുകളിൽ കൂടുണ്ടാക്കി, രണ്ടോ നാലോ മുട്ടകളിടുന്നു.
പൂവനും പിടയും മാറി മാറി മുട്ടകള്ക്ക്  അടയിരിക്കും.
ചിത്രശാല Preening at Keoladeo National Park , Bharatpur , Rajasthan , India .
at Keoladeo National Park , Bharatpur , Rajasthan , India .
at Bharatpur , Rajasthan , India .
at Hodal in Faridabad District of Haryana , India .
in Delhi , India .
അവലംബം കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി Birds of periyar – ആർ. സുഗതൻ, കേരള വനം-വന്യജീവി വകുപ്പ് ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) 1 2 ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help )
ചെങ്കര
ഇടുക്കി ജില്ലയിൽ കുമളി പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് ചെങ്കര .
കുമളി , കാഞ്ചിയാർ , പീരുമേട് , വണ്ടിപ്പെരിയാർ , ഉപ്പുതറ എന്നിവയാണ് ചെങ്കര ഗ്രാമത്തിനു സമീപസ്ഥമായ ഏതാനും ഗ്രാമങ്ങൾ.
മനോഹരങ്ങളായ തേയിലത്തോട്ടങ്ങൾ ചെറിയ അരുവികൾ സുഖകരമായ കാലാവസ്ഥ എന്നിവ ഈ പ്രദേശത്തെ ടൂറിസ്റ്റുകളെ ആകർഷിക്കുന്ന പ്രദേശമാക്കി മാറ്റുന്നു.
ചെങ്കണ്ണി (ചിത്രശലഭം) ഇംഗ്ലീഷ് വിലാസം https://ml.wikipedia.org/wiki/Matapa_aria
common Red eye butterfly
പേര് സൂചിപ്പിക്കുന്നതുപോലെ കടുംചുവപ്പു കണ്ണുകളുള്ള ഒരിനം ശലഭമാണ് ചെങ്കണ്ണി ( Matapa aria ).
ചെറിയ പൂമ്പാറ്റയാണിത് .
ഇവയുടെ ചുവന്ന കണ്ണ് ദൂരെ നിന്ന് പോലും വ്യക്തമായി കാണാം.
മുളങ്കാടുകളിലും ഇലപൊഴിയും വനങ്ങളിലുമാണ് ഇവയെ സാധാരണ കണ്ടുവരുന്നത്.
അതിരാവിലെയും വൈകുന്നേരവുമാണ് ഇവയെ അധികം പുറത്ത് കാണുക.
വളരെ വേഗത്തിലും ഉയരത്തിലുമാണ് ഇവയുടെ പറക്കൽ.
തേൻ കൊതിയന്മാരാണ്  ഇവ.
മുളവർഗ്ഗത്തിൽ പെട്ട സസ്യങ്ങളിലാണ് ഇവ മുട്ടയിടുന്നത്.
കുഴലിന്റെ ആകൃതിയിൽ ഇലചുരുട്ടി അതിനകത്താണ് ഇവയുടെ ലാർവ്വകൾ കഴിയുന്നത്.
അവലംബം പുറം കണ്ണികൾ Matapa aria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്കണ്ണിയാൻ ഈ ലേഖനം ചോരക്കണിയാൻ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
ചെങ്കണ്ണിയാൻ എന്ന Sahyadria chalakkudiensis കേരളത്തിലെ പശ്ചിമഘട്ട നിരകളിൽ പ്രാദേശികമായി ചാലക്കുടിപ്പുഴയിൽ മാത്രം കണ്ടു വരുന്ന സൈപ്രിനിഡ് സ്പീഷിസിലുള്ള ഒരു മത്സ്യമാണ്.
ഏതാണ്ട് 12.5 centimetres (4.9 in) നീളം ഉണ്ടാകുന്ന ഈ മത്സ്യങ്ങൾ ഡെനിസൺ ബാർബുമായി സാമ്യമുള്ളവയാണ്.
ഈ മത്സ്യവും ഡെനിസൺ ബാർബും (S. denisonii ) മിസ്സ് കേരള എന്ന് അലങ്കാര മത്സ്യം വളർത്തുന്നവർക്കിടയിൽ അറിയപ്പെടുന്നു.
1996ലാണ് ആദ്യമായി അലങ്കാരമത്സ്യമെന്ന പേരിൽ വിദേശത്തേക്ക് കയറ്റി അയക്കപ്പെടുന്നത്.
2003 ൽ സിങ്കപ്പൂരിൽ നടന്ന അക്വാരമ എന്ന അലങ്കാരമത്സ്യങ്ങളുടെ പ്രദർശനത്തിൽ മൂന്നാം സ്ഥാനം നേടിയതോടെ പ്രശസ്തിനേടി.
അലങ്കാര മത്സ്യ വിപണിയുടെ 60-65% ചെങ്കണ്ണിയാൻ ആണ്.
വംശനാശഭീഷണി നിലനിലുന്ന ഇവയെ അലങ്കാര മത്സ്യവിപണിയും ആവാസ വ്യവസ്ഥയിലെ വ്യതിയാനവും മറ്റുമാണ് അപകടത്തിലാക്കിയിരിക്കുന്നത്.
മിസ് കേരളയുടെ വംശശാസ്ത്രം, വിന്യാസം, സംരക്ഷണ തന്ത്രങ്ങൾ എന്നിവയെക്കുറിച്ച നിരവധി ലേഖനങ്ങൾ പ്രസിദ്ധികരിച്ചത് ഡോ. രാജീവ് രാഘവൻ, ഡോ അൻവർ അലി തുടങ്ങിയവരാണ്.
ചെങ്കണ്ണ് ഇംഗ്ലീഷ് വിലാസം https://ml.wikipedia.org/wiki/Conjunctivitis
കണ്ണിൻ്റെ കൺജങ്റ്റൈവയെ ബാധിക്കുന്ന ഒരു സാംക്രമിക രോഗമാണ്‌ ചെങ്കണ്ണ്‌.
മദ്രാസ് ഐ എന്നും അറിയപ്പെടുന്ന ചെങ്കണ്ണ് എന്ന അസുഖത്തിന്റെ ആംഗലേയ ശാസ്തീയ നാമം കണ്ജങ്റ്റിവൈറ്റിസ് എന്നാണ്.
വിദേശ രാജ്യങ്ങളിൽ ഇത് ‘പിങ്ക് ഐ’ എന്നും അറിയപ്പെടുന്നു.
ഇതു കണ്ണിന്റെ പുറത്തെ പാളിയായ കൺജങ്ക്റ്റൈവ എന്ന കോശ ഭിത്തിയിൽ വൈറസോ , ബാക്ടിരിയയോ മറ്റു വസ്തുക്കളോ മൂലം കോശജ്വലനം സംഭവിക്കുന്നത് കൊണ്ടാണ് ചെങ്കണ്ണ് ഉണ്ടാകുന്നത്.
തൽഫലമായി ഈ ഭാഗത്തേയ്ക്ക് കൂടുതൽ രക്തപ്രവാഹം ഉണ്ടാകുകയും അതു മൂലം കണ്ണ് ചുവന്നു കാണപ്പെടുകയും ചെയ്യുന്നു.
വൈറസ്, ബാക്ടീരിയ എന്നിവയാണ് ഏറ്റവും സാധാരണമായ കാരണങ്ങൾ.
ജലദോഷത്തിന്റെ മറ്റ് ലക്ഷണങ്ങളോടൊപ്പം വൈറൽ അണുബാധയും ഉണ്ടാകാം.
വൈറൽ, ബാക്ടീരിയ കേസുകൾ ആളുകൾക്കിടയിൽ എളുപ്പത്തിൽ പടരുന്നു.
കൂമ്പോളയോടൊ മൃഗങ്ങളുടെ രോമങ്ങളോടൊ ഉള്ള അലർജികളും ചെങ്കണ്ണിന് ഒരു സാധാരണ കാരണമാണ്.
രോഗനിർണയം പലപ്പോഴും അടയാളങ്ങളെയും ലക്ഷണങ്ങളെയും അടിസ്ഥാനമാക്കിയുള്ളതാണ്.
ചിലപ്പോൾ കാര്യക്ഷമമായ രോഗ നിർണ്ണയത്തിന് ഡിസ്ചാർജിന്റെ ഒരു സാമ്പിൾ കൾചർ ചെയ്യാൻ അയയ്ക്കുന്നു.
വ്യക്തി ശുചിത്വത്തിലൂടെ, പ്രത്യേകിച്ചും കൈ വൃത്തിയായി കഴുകുന്നതിലൂടെ ഈ രോഗത്തെ ഭാഗികമായി പ്രതിരോധിക്കാൻ കഴിയും.
ചികിത്സ അടിസ്ഥാന കാരണത്തെ ആശ്രയിച്ചിരിക്കുന്നു.
ഭൂരിഭാഗം വൈറൽ കേസുകളിലും പ്രത്യേക ചികിത്സ ആവശ്യമില്ല.
അതേപോലെ ബാക്ടീരിയ അണുബാധ മൂലമുള്ള മിക്ക കേസുകളും ചികിത്സയില്ലാതെ പരിഹരിക്കപ്പെടുന്നു, എന്നിരുന്നാലും, ആൻറിബയോട്ടിക്കുകൾക്ക് രോഗം കുറയ്ക്കാൻ കഴിയും.
കോണ്ടാക്ട് ലെൻസുകൾ ധരിക്കുന്നവർക്കും ഗൊണോറിയ അല്ലെങ്കിൽ ക്ലമീഡിയ മൂലമുണ്ടാകുന്ന അണുബാധയുള്ളവർക്കും ചികിത്സ നൽകണം.
അലർജി കേസുകൾ ആന്റിഹിസ്റ്റാമൈനുകൾ അല്ലെങ്കിൽ മാസ്റ്റ് സെൽ ഇൻഹിബിറ്റർ തുള്ളി മരുന്നുകൾ ഉപയോഗിച്ച് ചികിത്സിക്കാം.
രോഗ ലക്ഷണങ്ങൾ
കണ്ണിൽ ചുവപ്പു നിറം, കണ്ണീരൊലിപ്പ്, ചൊറിച്ചിലും അസ്വസ്ഥതയും, കൺപോളകളിൽ വീക്കം എന്നിവയാണ് സാധാരണയായി കണ്ടുവരുന്ന രോഗ ലക്ഷണങ്ങൾ.
കണ്ണിന് ചുവപ്പുനിറം ഉണ്ടാകുന്നതിനു പുറമെ കൺപോളകൾക്കു വീക്കവും തടിപ്പും, തുറക്കാൻ പറ്റാത്ത വിധം കണ്ണിൽ പീള കെട്ടുക, പ്രകാശം അടിക്കുമ്പോൾ കണ്ണിൽ അസ്വസ്ഥത, കണ്ണിൽ കരടു പോയത് പോലെ തോന്നുക എന്നീ ലക്ഷണങ്ങളും സാധാരണമാണ്.
കാരണം
ഇൻഫെക്റ്റീവ് കൺജങ്ക്റ്റിവിറ്റിസ് ഏറ്റവും സാധാരണയായി ഒരു വൈറസ് മൂലമാണ് ഉണ്ടാകുന്നത്.
ബാക്ടീരിയ അണുബാധ, അലർജി, മറ്റ് അസ്വസ്ഥതകൾ, വരൾച്ച എന്നിവയും സാധാരണ കാരണങ്ങളാണ്.
ബാക്ടീരിയ, വൈറൽ അണുബാധകൾ പകർച്ചവ്യാധിയാണ്, അവ വ്യക്തിയിൽ നിന്ന് മറ്റൊരാളിലേക്ക് പകരുന്നു, അല്ലെങ്കിൽ മലിനമായ വസ്തുക്കളിലൂടെയോ വെള്ളത്തിലൂടെയോ വ്യാപിക്കുന്നു.
മലിനമായ വിരലുകളുമായുള്ള സമ്പർക്കം കൺജങ്ക്റ്റിവിറ്റിസിന്റെ ഒരു സാധാരണ കാരണമാണ്.
കണ്പോളകളുടെയും ചുറ്റുമുള്ള ചർമ്മത്തിന്റെയും അരികുകളിൽ നിന്നോ, നാസോഫാറിങ്ക്സിൽ നിന്നോ, രോഗം ബാധിച്ച ആൾ ഉപയോഗിച്ച തോർത്ത് തുള്ളിമരുന്നുകൾ കോൺടാക്റ്റ് ലെൻസുകൾ എന്നിവയിൽ നിന്നോ ജനനേന്ദ്രിയത്തിൽ നിന്നോ രക്തപ്രവാഹത്തിൽ നിന്നോ ബാക്ടീരിയകൾ കൺജക്റ്റിവയിൽ എത്താം.
വൈറൽ കൺജങ്ക്റ്റിവിറ്റിസ് കേസുകളിൽ 65% മുതൽ 90% വരെ മനുഷ്യ അഡെനോവൈറസ് മൂലം ഉണ്ടാകുന്നവയാണ്.
വൈറൽ
വൈറൽ കൺജങ്ക്റ്റിവൈറ്റിസിന്റെ (അഡെനോവൈറൽ കെരട്ടോകൺജങ്ക്റ്റിവൈറ്റിസ്) ഏറ്റവും സാധാരണമായ കാരണം അഡെനോവൈറസുകളാണ്.
ഹെർപ്പസ് സിംപ്ലക്സ് വൈറസ് മൂലമുണ്ടാകുന്ന ഹെർപെറ്റിക് കെരട്ടോകൺജങ്ക്റ്റിവൈറ്റിസ് ഗുരുതരമാണ്, അവയ്ക്ക് അസൈക്ലോവിർ പോലെയുള്ള ആന്റിവൈറൽ മരുന്നുകൾ ഉപയോഗിച്ചുള്ള ചികിത്സ ആവശ്യമാണ്.
രണ്ട് എന്ററോവൈറസുകളിലൊന്നായ എന്ററോവൈറസ് 70, കോക്സാക്കിവൈറസ് എ 24 എന്നിവ മൂലമുണ്ടാകുന്ന പകർച്ചവ്യാധിയാണ് അക്യൂട്ട് ഹെമറാജിക് കൺജങ്ക്റ്റിവൈറ്റിസ്.
1969 ൽ ഘാനയിൽ ഉണ്ടായ ഒരു രോഗപ്പകർച്ചയിലാണ് ഇവ ആദ്യമായി തിരിച്ചറിഞ്ഞത്, അതിനുശേഷം ലോകമെമ്പാടും വ്യാപിക്കുകയും നിരവധി പകർച്ചവ്യാധികൾ ഉണ്ടാക്കുകയും ചെയ്തു.
ബാക്ടീരിയൽ
അക്യൂട്ട് ബാക്ടീരിയൽ കൺജക്റ്റിവിറ്റിസിന്റെ ഏറ്റവും സാധാരണമായ കാരണങ്ങൾ സ്റ്റാഫൈലോകോക്കസ് ഓറിയസ്, സ്ട്രെപ്റ്റോകോക്കസ് ന്യുമോണിയ, ഹീമോഫിലസ് ഇൻഫ്ലുവൻസ എന്നിവയാണ്.
വളരെ അപൂർവമാണെങ്കിലും, ഹൈപ്പർ‌അക്യൂട്ട് കേസുകൾ സാധാരണയായി ഉണ്ടാകുന്നത് നിസ്സേറിയ ഗൊണോറിയ അല്ലെങ്കിൽ നിസ്സേറിയ മെനിഞ്ചിറ്റിഡിസ് എന്നിവയാണ്.
3 ആഴ്ചയിൽ കൂടുതൽ നീണ്ടുനിൽക്കുന്നവയാണ് ബാക്ടീരിയ കൺജങ്ക്റ്റിവിറ്റിസിന്റെ വിട്ടുമാറാത്ത കേസുകൾ, ഇത് സാധാരണയായി എസ്. ഓറിയസ്, മൊറാക്സെല്ല ലാകുനാറ്റ അല്ലെങ്കിൽ ഗ്രാം നെഗറ്റീവ് എന്ററിക് ഫ്ലോറ മൂലമാണ് ഉണ്ടാകുന്നത്.
അലർജിക്
പൂമ്പൊടി, സുഗന്ധദ്രവ്യങ്ങൾ, സൗന്ദര്യവർദ്ധകവസ്തുക്കൾ, പൊടി, പുക, പൊടിപടലങ്ങൾ, കണ്ണിലൊഴിക്കുന്ന തുള്ളിമരുന്നുകൾ തുടങ്ങിയ ധാരാളം കാരണങ്ങൾ അലർജിക് കൺജങ്ക്റ്റിവിറ്റിസിന് കാരണമാകാം.
കൺജങ്ക്റ്റിവിറ്റിസിന്റെ ഏറ്റവും സാധാരണ കാരണം അലർജി ആണ്, ഇത് ജനസംഖ്യയുടെ 15% മുതൽ 40% വരെ ആളുകളെ ബാധിക്കുന്നു.
കണ്ണുമായി ബന്ധപ്പെട്ട പ്രാഥമിക പരിചരണ കൺസൾട്ടേഷന് വരുന്ന രോഗികളിൽ 15% ആളുകൾക്കും അലർജിക് കൺജങ്റ്റിവൈറ്റിസ് ആണ് - വസന്തകാലത്തും വേനൽക്കാലത്തും ഇത് സാധാരണമാണ്.
ഏറ്റവും ഫലപ്രദമായ പ്രതിരോധം നല്ല വ്യക്തി ശുചിത്വമാണ്, പ്രത്യേകിച്ച് രോഗബാധയുള്ള കൈകളാൽ കണ്ണുകൾ തടവുന്നത് ഒഴിവാക്കുക, രോഗി ഉപയോഗിച്ച വസ്തുക്കൾ ഉപയോഗിക്കാതിരിക്കുക എന്നിവ.
അഡെനോവൈറസ്, ഹീമോഫിലസ് ഇൻഫ്ലുവൻസ, ന്യുമോകോക്കസ്, നിസ്സേറിയ മെനിഞ്ചൈറ്റിഡിസ് എന്നിവയ്ക്കെതിരായ പ്രതിരോധ കുത്തിവയ്പ്പും ഫലപ്രദമാണ്.
നവജാതശിശുക്കളിലെ കൺജക്റ്റിവൈറ്റിസ് തടയുന്നതിനായി പോവിഡോൺ-അയഡിൻ കണ്ണ് തുള്ളിമരുന്നുകൾ ഉപയോഗിക്കാമെന്ന് കണ്ടെത്തിയിട്ടുണ്ട്.
കുറഞ്ഞ ചിലവ് കാരണം ഇത് ആഗോളതലത്തിൽ കൂടുതലായി ഉപയോഗിക്കപ്പെടുന്നു.
ചികിത്സ
65% കൺജങ്റ്റിവൈറ്റിസ് കേസുകളും ചികിത്സയില്ലാതെ തന്നെ 2-5 ദിവസത്തിനുള്ളിൽ സ്വയം പരിഹരിക്കപ്പെടുന്നു.
ആൻറിബയോട്ടിക്കുകൾ മിക്ക കേസുകളിലും ആവശ്യമില്ല.
വൈറൽ കൺജങ്ക്റ്റിവിറ്റിസ് സാധാരണയായി സ്വയം പരിഹരിക്കുന്നു, അവയ്ക്ക് പ്രത്യേക ചികിത്സ ആവശ്യമില്ല.
രോഗലക്ഷണങ്ങൾ കുറക്കാൻ ആന്റിഹിസ്റ്റാമൈൻസ് (ഉദാ. ഡിഫെൻഹൈഡ്രാമൈൻ) അല്ലെങ്കിൽ മാസ്റ്റ് സെൽ സ്റ്റെബിലൈസറുകൾ (ഉദാ. ക്രോമോളിൻ) ഉപയോഗിക്കാം.
പോവിഡോൺ അയഡിൻ ഒരു ചികിത്സയായി നിർദ്ദേശിക്കപ്പെട്ടിട്ടുണ്ട്, എന്നാൽ 2008 ലെ കണക്കുപ്രകാരം ഇതിനെ പിന്തുണയ്ക്കുന്നതിനുള്ള തെളിവുകൾ മോശമായിരുന്നു.
അലർജിക് കൺജങ്ക്റ്റിവൈറ്റിസിന്, തല താഴ്ത്തിപ്പിടിച്ച് മുഖത്ത് തണുത്ത വെള്ളം ഒഴിക്കുന്നത് കാപ്പിലറികളെ നിയന്ത്രിക്കുന്നു, കൃത്രിമ കണ്ണുനീർ തുള്ളിമരുന്നുകൾ മിതമായ കേസുകളിൽ അസ്വസ്ഥത ഒഴിവാക്കുന്നു.
കൂടുതൽ കഠിനമായ കേസുകളിൽ, നോൺസ്റ്റീറോയിഡൽ ആന്റി-ഇൻഫ്ലമേറ്ററി മരുന്നുകളും ആന്റിഹിസ്റ്റാമൈനുകളും നിർദ്ദേശിക്കപ്പെടാം.
സ്ഥിരമായ അലർജിക് കൺജങ്ക്റ്റിവിറ്റിസിന് ടോപ്പികൽ സ്റ്റിറോയിഡ് തുള്ളി മരുന്നുകൾ ആവശ്യമായി വന്നേക്കാം.
ബാക്ടീരിയ
ബാക്ടീരിയ കൺജങ്ക്റ്റിവൈറ്റിസിനും സാധാരണയായി ചികിത്സയില്ലാതെ സ്വയം പരിഹരിക്കപ്പെടും.
3 ദിവസത്തിനുശേഷവും ഒരു പുരോഗതിയും കണ്ടില്ലെങ്കിൽ മാത്രമേ ടോപ്പികൽ ആൻറിബയോട്ടിക്കുകൾ ആവശ്യമായി വരൂ.
ചികിത്സയ്‌ക്കൊപ്പമോ അല്ലാതെയോ ഇവയ്ക്ക് ഗുരുതരമായ പ്രത്യാഘാതങ്ങളൊന്നും കണ്ടെത്തിയില്ല.
ആൻറിബയോട്ടിക്കുകൾ ബാക്ടീരിയ കൺജങ്ക്റ്റിവിറ്റിസിൽ വേഗത്തിൽ രോഗശാന്തി നൽകുന്നതിനാൽ അവയുടെ ഉപയോഗം പരിഗണിക്കാം.
കോണ്ടാക്ട് ലെൻസുകൾ ധരിക്കുന്നവർ, രോഗപ്രതിരോധശേഷിയില്ലാത്തവർ, ക്ലമീഡിയ അല്ലെങ്കിൽ ഗൊണോറിയ മൂലമാണെന്ന് കരുതപ്പെടുന്ന രോഗം, അൽപ്പം വേദന, അല്ലെങ്കിൽ ധാരാളം ഡിസ്ചാർജ് എന്നിവയുള്ളവർക്കും ആൻറിബയോട്ടിക്കുകൾ ശുപാർശ ചെയ്യുന്നു.
ഗൊണോറിയൽ അല്ലെങ്കിൽ ക്ലമൈഡിയൽ അണുബാധകൾക്ക് ഓറൽ (വായിലൂടെ കഴിക്കുന്നത്) അല്ലെങ്കിൽ ടൊപ്പിക്കൽ ആൻറിബയോട്ടിക്കുകൾ ആവശ്യമാണ്.
ആൻറിബയോട്ടിക്കുകളുടെ തിരഞ്ഞെടുപ്പ് അണുബാധയ്ക്ക് കാരണമാകുന്ന ബാക്ടീരിയകളെ അടിസ്ഥാനമാക്കി വ്യത്യാസപ്പെടുന്നു.
ഫ്ലൂറോക്വിനോലോണുകൾ, സോഡിയം സൾഫാസെറ്റാമൈഡ് അല്ലെങ്കിൽ ട്രൈമെത്തോപ്രിം / പോളിമിക്സിൻ എന്നിവ സാധാരണയായി 7-10 ദിവസം ഉപയോഗിക്കാം.
പെനിസിലിനോട് സ്ട്രെയിൻ പ്രതികരിക്കുന്നുണ്ടെങ്കിൽ മെനിംഗോകോക്കൽ കൺജങ്ക്റ്റിവിറ്റിസ് കേസുകൾ സിസ്റ്റമിക് പെൻസിലിൻ ഉപയോഗിച്ചും ചികിത്സിക്കാം.
ഒരു ചികിത്സയായി പരിഗണിക്കുമ്പോൾ, പോവിഡോൺ-അയഡിന് ബാക്ടീരിയൽ കൺജങ്റ്റിവൈറ്റിസ്, ക്ലമൈഡിയൽ കൺജങ്ക്റ്റിവിറ്റിസ് എന്നിവയ്‌ക്കെതിരെ ചില ഫലപ്രാപ്തി ഉണ്ടെന്ന് കണ്ടെത്തിയിട്ടുണ്ട്, ടോപ്പികൽ ആൻറിബയോട്ടിക്കുകൾ ലഭ്യമല്ലാത്തതോ ചെലവേറിയതോ ആയ സ്ഥലങ്ങളിൽ ഇത് നിർദ്ദേശിക്കപ്പെടുന്നു.
അവലംബം Conjunctivitis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്കണ്ണൻ മരത്തവള ഇംഗ്ലീഷ് വിലാസം https://ml.wikipedia.org/wiki/Red_Eyed_Tree_Frog
മധ്യഅമേരിക്കയിലെ മഴക്കാടുകളിൽ കാണാപ്പെടുന്ന ഒരിനം തവളയാണ്‌ ചെങ്കണ്ണൻ മരത്തവള ( ഇംഗ്ലീഷ് : Red Eyed Tree Frog ).
അഗലിക്നിസ് കാലിഡ്രിയാസ് ( Agalychnis callidryas ) എന്നാണ്‌ ശാസ്ത്രീയ നാമം.
ഹാലിഡെ കുടുംബത്തിലെ അഗലിക്നിസ് ജനുസ്സിലാണിവയെ ഉൾപ്പെടുത്തിയിരിക്കുന്നത്.
പേരു സൂചിപ്പിക്കും പോലെ തന്നെ ഇവയുടെ രണ്ട് കണ്ണുകളും ചുവന്ന നിറത്തോടുകൂടിയതാണ്.
മൂക്ക് വീതികുറഞ്ഞതാണ്‌.
ഹരിത വർണ്ണമുള്ള ശരീരത്തിൽ മഞ്ഞയും നീലയുമുള്ള വരകൾ കാണാൻ സാധിക്കും.
കാൽ വിരലുകൾക്ക് ഓറഞ്ച് നിറമാണുള്ളത്.
ആൺ തവളകൾ 5.08 സെ.
മി മുതൽ 6.35 സെ.
മി വരെ വലിപ്പത്തിലും പെൺ തവളകൾ 6.35 സെ.
മി മുതൽ 7.62 സെ.
മി വരെ വലിപ്പത്തിലും കാണപ്പെടുന്നു.
ചെറുപ്രായത്തിൽ തവളകൾക്ക് തവിട്ടുനിറമായിരിക്കും പ്രായപൂർത്തിയാകുന്നതോടെ പച്ച നിറം കൈവരും.
പ്രായപൂർത്തിയായ തവളകൾക്ക് ചുറ്റുപാടുകളനുസരിച്ച് നിറം മാറുവാനുള്ള കഴിവുണ്ട്.
ഇവയുടെ വയറിലെ ത്വക്ക് മാർദ്ദവമുള്ളതും മിനുസവുമാണ്‌ എന്നാൽ പുറത്തെ ത്വക്ക് കട്ടിയുള്ളതും പരു പരുത്തതുമാണ്‌.
അഹാരരീതി
ഈയാംപാറ്റകൾ , വിട്ടിലുകൾ , ഈച്ചകൾ മറ്റു ഷഡ്‌പദങ്ങൾ ചെറു തവളകൾ എന്നിവയാണ്‌ മുഖ്യ ആഹാരം .
ചിലപ്പോൾ ചെറു പഴങ്ങളും ഭക്ഷണമാക്കാറുണ്ട്.
ഇതും കാണുക ഓസ്ട്രേലിയൻ ചെങ്കണ്ണൻ മരത്തവള അവലംബം പുറത്തേക്കുള്ള കണ്ണികൾ Agalychnis callidryas എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Agalychnis callidryas എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Red-Eyed Tree Frog Facts Honolulu Zoo: Red-eyed Tree Frog Archived 2005-07-31 at the Wayback Machine .
Caring for Your Red-Eyed Tree Frogs Red-Eyed Tree Frog Care Information at Caresheets.net Archived 2008-01-15 at the Wayback Machine .
Red Eyed Tree Frog Care at RedEyedTreeFrog.org
ടോറിക് ലെൻസ് ഇംഗ്ലീഷ് വിലാസം https://ml.wikipedia.org/wiki/Toric_lens ടോറസിൽ നിന്ന് ടോറിക് ലെൻസ് ഉപരിതലം ഉരുത്തിരിയുന്നത് (ഇവിടെ ആർ =1.2 r ).
പരസ്പരം ലംബമായ രണ്ട് ഓറിയൻറേഷനിൽ വ്യത്യസ്ഥ ഫോക്കൽ ദൂരവും വ്യത്യസ്ഥ ഒപ്റ്റിക്കൽ പവറും ഉള്ള ലെൻസ് ആണ് ടോറിക് ലെൻസ് .
ടോറസിൽ നിന്നുള്ള ഭാഗം പോലെ പ്രവർത്തിക്കുന്ന അത്തരം ലെൻസ് ഒരു ഗോളീയ ലെൻസിന്റെയും സിലിണ്ടർ ലെൻസിന്റെയും സംയോജനം പോലെയാണ് പ്രവർത്തിക്കുന്നത്.
ടോറിക് ലെൻസുകൾ പ്രധാനമായും അസ്റ്റിഗ്മാറ്റിസം തിരുത്തുന്നതിനായി കണ്ണടകൾ , കോൺടാക്റ്റ് ലെൻസുകൾ , ഇൻട്രാഒകുലർ ലെൻസുകൾ എന്നിവയിൽ ഉപയോഗിക്കുന്നു.
ടോറസ് ആരം r ഉള്ള ഒരു വൃത്തം, വൃത്തത്തിന്റെ അതേ പ്രതലത്തിലുള്ള ഒരു അച്ചുതണ്ടിന് ചുറ്റും കറങ്ങുമ്പോൾ (ഇവിടെ z അക്ഷം) വൃത്തത്തിന്റെ മധ്യത്തിൽ നിന്ന് R അകലത്തിൽ ഒരു ടോറസ് ഉണ്ടാകുന്നു.
ഒരു വൃത്തം അതേ പ്രതലത്തിൽ തന്നെയുള്ള ഒരു അച്ചുതണ്ടിൽ പ്രദക്ഷിണം ചെയ്യുമ്പോൾ ഉണ്ടാവുന്ന ഒരു ത്രിമാന ജ്യാമിതീയ രൂപമാണ് ടോറസ് (വലതുവശത്തുള്ള ചിത്രം കാണുക).
R ൽ കുറവാണ് r എങ്കിൽ ഒരു റിംഗ് ടോറസ് ആണ് ഉണ്ടാകുന്നത്.
മറിച്ച് r ഉം R ഉം തുല്യമാണ് എങ്കിൽ ഒരു ഹോൺ ടോറസ് ഉൽ‌പാദിപ്പിക്കപ്പെടുന്നു, അവിടെ നടുക്കുള്ള ദ്വാരം ഒരൊറ്റ പോയിന്റായി ചുരുങ്ങുന്നു.
R ൽ കൂടുതലാണ് r എങ്കിൽ ഒരു സ്പിൻഡിൽ ടോറസ് ഉണ്ടാകുന്നു, അതിൽ നടുക്കുള്ള ദ്വാരത്തിന് പകരം രണ്ട് കുഴിവ് മാത്രമേ അവശേഷിക്കുള്ളൂ.
R പൂജ്യത്തിനോടടുക്കുമ്പോൾ ഈ കുഴിവ് കുറഞ്ഞ് വന്ന് R പൂജ്യം ആകുന്നതോടെ ടോറസ് ആരം r ഉള്ള ഒരു ഗോളമായി മാറുന്നു.
പ്രധാന റേഡിയസ് R പൂജ്യം ആകുമ്പോൾ (ഇവിടെ വലത്ത് നിന്ന് ഇടത്തേക്ക്), ടോറസ് ഒരു ഗോളമായി മാറുന്നു.
ആരവും ഒപ്റ്റിക്കൽ പവറും
ടോറിക് ലെൻസ് ഉപരിതലത്തിന്റെ വക്രതയുടെ ആരം R + r , കൂടുന്ന്തിനനുസരിച്ച് റിഫ്രാക്റ്റീവ് പവർ , S കുറയും.
S = n − 1 R + r {\displaystyle S={\frac {n-1}{R+r}}} ,
ഇവിടെ n എന്നത് ലെൻസ് മെറ്റീരിയലിന്റെ അപവർത്തനാങ്കമാണ്.
ആരം r കുറയുന്നതിനനുസരിച്ച് റിഫ്രാക്റ്റീവ് പവർ s കൂടും.
s = n − 1 r {\displaystyle s={\frac {n-1}{r}}} .
R + r r , S s ആയതിനാൽ ടോറിക് ലെൻസിന്റെ ഒപ്റ്റിക്കൽ പവർ, s പവർ ഉള്ള ഗോളീയ ലെൻസ് പവറും, s − S ഉള്ള ഒരു സിലിണ്ടർ ലെൻസും ചേർന്നതായിരിക്കും.
ഒഫ്താൽമോളജിയിലും ഒപ്‌റ്റോമെട്രിയിലും s − S ലെൻസിന്റെ സിലിണ്ടർ പവർ എന്ന് വിളിക്കുന്നു.
പ്രകാശകിരണവും അതിന്റെ റിഫ്രാക്റ്റീവ് ശക്തിയും
ടോറസിന്റെ ( x , y ) പ്ലെയിനിനുള്ളിലെ പ്രകാശകിരണങ്ങൾ (മുകളിലുള്ള ചിത്രത്തിൽ നിർവചിച്ചിരിക്കുന്നത് പോലെ) വക്രത കുറഞ്ഞ (റേഡിയസ് ഓഫ് കർവേച്ചർ കൂടിയ) R + r അനുസരിച്ച് റിഫ്രാക്റ്റ് ചെയ്യപ്പെടുന്നു , അതിനർത്ഥം ഇതിൽ റിഫ്രാക്റ്റീവ് പവർ ഏറ്റവും കുറവാണ് എന്നാണ്.
ടോറസിന്റെ പരിക്രമണ അച്ചുതണ്ട് (Z അച്ചുതണ്ട്) ചെറിയ റേഡിയസ് ഓഫ് കർവേച്ചർ r പ്രകാരം അപവർത്തനം ചെയ്യുന്നു, അതിനാൽ ഇവിടെ ഏറ്റവും കൂടിയ റിഫ്രാക്റ്റീവ് പവർ ഉണ്ടാകും.
അനന്തരഫലമായി, പരസ്പരം ലംബമായ ഓറിയന്റേഷനുകളിൽ രണ്ട് വ്യത്യസ്ത റിഫ്രാക്റ്റീവ് ശക്തികളുണ്ട്.
ഇന്റർമീഡിയറ്റ് ഓറിയന്റേഷനുകളിൽ, റിഫ്രാക്റ്റീവ് പവർ ഏറ്റവും വലിയതിൽ നിന്ന് ചെറിയ മൂല്യത്തിലേക്ക് അല്ലെങ്കിൽ വിപരീതമായി ക്രമേണ മാറുന്നു.
ഇത് കണ്ണിന്റെ അസ്റ്റിഗ്മാറ്റിക് വ്യതിയാനം തിരുത്തും.
അടോറിക് ലെൻസ്
ആധുനിക കമ്പ്യൂട്ടർ നിയന്ത്രിത രൂപകൽപ്പന, പൊടിക്കൽ, മിനുക്കുപണികൾ എന്നിവ ഉപയോഗിച്ച്, ടോറിക് ആകൃതിയിൽ നിന്ന് ചില വ്യതിയാനങ്ങൾ അനുവദിക്കുന്നതിലൂടെ വിശാലമായ ആംഗിൾ ഓഫ് വ്യൂ ഉള്ളപ്പോൾ പോലും നല്ല കാഴ്ച തിരുത്തലുകൾ നേടാനാകും.
ഇതിനെ ഒരു അടോറിക് ലെൻസ് (അക്ഷരാർത്ഥത്തിൽ നോൺ-ടോറിക് ലെൻസ്) എന്ന് വിളിക്കുന്നു.
ആസ്‌ഫെറിക് ലെൻസുകൾ ഗോളീയ ലെൻസുകളുമായി ബന്ധപ്പെടുന്ന അതേ രീതിയിൽ ടോറിക് ലെൻസുകളുമായി അടോറിക് ലെൻസുകൾ ബന്ധപ്പെട്ടിരിക്കുന്നു.
അവലംബം ↑ This is used for correcting astigmatism.
In this context, the term cylinder is based on a mathematical approximation, which is only valid for small corrective powers.
↑ Meister, D.: Principles of Atoric Lens Design , in: Lens Talk , Vol.
27, No. 3 (Jan. 1998) ↑ Volk, D.: Aspheric Lenses Archived 2012-03-12 at the Wayback Machine .
, in Duane's Ophthalmology , chapter 50 (Lippinkott, Wilkins Williams / Wolters-Kluwer Health, Chicago, USA)
ടോറോബൊലിയം ഇംഗ്ലീഷ് വിലാസം https://ml.wikipedia.org/wiki/Taurobolium
ദൈവങ്ങളുടെ ശ്രേഷ്ഠയായ മാതാവിനെ പ്രീതിപ്പെടുത്തുന്നതിനായി പേഗന്മാർ (pagans) വിഗ്രഹാരാധനയിൽ വിശ്വസിച്ചിരുന്നവർ) അനുഷ്ഠിച്ചിരുന്ന ബലിയർപ്പണമാണു് ടോറോബൊലിയം എന്നറിയപ്പെടുന്നതു് .
ചടങ്ങുകൾ
മൃഗങ്ങളുടെ മാംസം ഭക്ഷിക്കുക വഴിയോ അല്ലെങ്കിൽ അവയുടെ രക്തസ്പർശനം മൂലമോ മൃഗീയശക്തി ലഭിക്കുമെന്നു പാശ്ചാത്യരാജ്യങ്ങളിലെ ചില പ്രാകൃത ജനവിഭാഗങ്ങൾ വിശ്വസിക്കുകയും അപ്രകാരം പ്രവർത്തിക്കുകയും ചെയ്തിരുന്നു.
പില്ക്കാലത്ത് ജനങ്ങളുടെ സാംസ്കാരിക നിലവാരം ഉയരുകയും ഇതിനു ദൈവിക ആരാധനയുടെ സ്വഭാവം കൈവരുകയും ചെയ്തു.
ശ്രേഷ്ഠയായ മാതാവിന്റെ അത്യുന്നത പുരോഹിതനെ ശുദ്ധീകരിക്കുന്ന കർമമായിട്ടാണ് ടോറോബൊലിയം ആചരിച്ചിരുന്നതു്.
ഇതിനായി വിശിഷ്ട വസ്ത്രങ്ങളും സ്വർണ കിരീടവും മറ്റും ധരിച്ച പുരോഹിതനെ ഒരു ഗർത്തത്തിൽ ഇറക്കി നിർത്തും.
ആഴമുള്ള ഈ കുഴി നിരവധി അതിസൂക്ഷ്മ ദ്വാരങ്ങൾ ഉള്ള പലകകൾ കൊണ്ടു മൂടും.
ഈ പലകകളുടെ മുകളിലേക്ക് അലങ്കരിച്ചൊരുക്കിയ പോത്തിനെ ആനയിക്കുകയും വിശുദ്ധ കുന്തം കൊണ്ടു അതിന്റെ മാറിടം കുത്തിപ്പിളർക്കുകയും ചെയ്യും.
പോത്തിന്റെ രക്തം പലകയിലെ ദ്വാരങ്ങളിലൂടെ താഴെ നിൽക്കുന്ന പുരോഹിതന്റെ ശരീരത്തിൽ പതിക്കും.
പോത്തിന്റെ ശരീരം പലകമേൽനിന്ന് നീക്കം ചെയ്തശേഷം മഹിഷ രക്തത്തിൽ കുളിച്ച പുരോഹിതൻ പുറത്തുവരും.
ജനങ്ങൾ അദ്ദേഹത്തെ വിശുദ്ധനായി ആരാധിക്കും.
ഇതാണ് ടോറോബൊലിയത്തിന്റെ പ്രധാന ചടങ്ങു്.
വിവിധ ഉദ്ദേശ്യങ്ങളോടുകൂടിയാണു് ടോറോബൊലിയം നിർവഹിക്കപ്പെട്ടിരുന്നതു്.
രണ്ടും മൂന്നും നൂറ്റാണ്ടുകളിൽ രാജ്യത്തിന്റെയും രാജാവിന്റെയും ജനതയുടെയും ഉന്നമനത്തിനുവേണ്ടിയായിരുന്നു ഈ കർമം.
അറ്റിസി(Attis)ന്റെയും ശ്രേഷ്ഠയായ മാതാവിന്റെയും ഉത്സവദിനമായ മാർച്ച് 24നു ആയിരുന്നു സാധാരണയായി ഈ ചടങ്ങു്.
മൂന്നും നാലും നൂറ്റാണ്ടുകളിൽ വ്യക്തിയെ ശുദ്ധീകരിക്കാനും നവോന്മേഷം നൽകുവാനുമാണു് ടോറോബൊലിയം നടത്തിയിരുന്നതു്.
ടോറോബൊലിയത്തിന്റെ ഗുണം ഇരുപതുവർഷം അല്ലെങ്കിൽ ജീവിതകാലം മുഴുവനുംതന്നെ നിലനിൽക്കും എന്നായിരുന്നു വിശ്വാസം.